Monica Anna Maria Bellucci , ła ze na atora sinematogràfega e modèła itałiana. Nasesta a Selci Lama, in provinsia de Perugia, da Pasquale Bellucci e Brunella Briganti, ła ze visùa a Lama frasion de San Giustino, fìn a'l trasferimento in Fransa. Ła gà tacà a łaorar cofà modèła par pagarse i studi a ła facoltà de giurisprudensa de l'Università dei studi de Perugia anca se ła zbandona presto par dedicarse del tuto a ła paseréła. Inte'l 1988 ła riva a Miłan, indove ła desfiła so łe pì inportanti pasaréłe soto contrato co l'Elite Model Management. L'ano drìo ła deventa famoza a Parize e anca a New York. Inte'l 1997 ła ze imortałà da Richard Avedon intet'l Całendario Pirelli. Ła gà pozà par el całendario sexy de ła rivista , fotografàda da Fabrizio Ferri e l'ano drìoman ła ze ła protagonista de'l całendario sexy de . L'à sfiłà par Dolce&Gabbana, Fendi e tute łe pì inportanti griffe mondiałi. Ła gà vadanjà ła covertina de ła rivista franseze e de . In azonta ła ze stà anca testimonial par Alessandro Dell'Acqua e Blumarine. Inte'l 2003 senpre par Dolce&Gabbana ła deventa testimonial de'l profùmo . Inte'l novenbre 2007 ła deventa testimonial par e ła resita inte'l curtometrajo , direto da Gabriele Muccino. Senpre inte'l 2007 ła deventa testimonial de Cartier par la łinea de zogèłi . Da'l 2008 el stiłista John Galliano co'l make-up artist Tyen el ła ga vołesta cofà testimonial de'l roséto , uno dei cavałi de bataja de ła maison franseze Dior inte'l canpo de'l maquillage. Testimonial par Dior anca par ła łinea de borse e asesòri, inte'l 2010 ła gà vestìo i pani de na moderna Eva par el spot del stra famozo profùmo . Inte'l 2010 l'atrice ła vien confermà da Martini e da Dolce&Gabbana come protagonista de un novo spot tv par el zlanso de'l novo aperitivo , nasùo da ła cołaborasion tra i do stiłisti e el brand de bevande. Ła carièra sinematografega ła taca inte i primi ani novanta. El debuto el avien inte'l film , co Giancarlo Giannini mentre l'ano drioman ła ze ła protagonista de'l film de Francesco Laudadio, co Massimo Ghini. Inte'l 1992 ła fa ła só prima conparsa in un film in łengua ingleze: inte'l roło de una de łe tre concubine de'l conte Dracula. Ła torna in Itałia par zirar ła comedia , direta da Carlo Vanzina. Ła só popołarità parò ła taca a crésare inte'l 2000 co ła zira de Giuseppe Tornatore, che ła fa conósare prima in Europa e po' in America e soratuto cuando che ła interpreta co só marìo Vincent Cassel el film controverso de Gaspar Noé, . Inte'l 2003 ła ze ła comàre de ła 56ª dision de'l Festival de Cannes. Ła interpreta po' Persephone in e e ła veste i pani de Maria Maddalena inte direta da Mel Gibson. Daspò l'espariensa a l'èstaro, ła torna in Itałia dove ła zee infrà i protagonisti de de Gabriele Muccino, roło grasie a'l cuało ła reseve na nomination ai David di Donatello e ła vinse un nastro d'arzento. Inte'l 2005 ła ze na teribiłe striga, direta da Terry Gilliam, inte e Daniela, na prostituta itałiana inte'l film de Bertrand Blier. Inte'l 2006 Paolo Virzì el ghe ofre el roło de na baronesa goderecia e sinpàtega, roło dove ła rimarca co ganga el só acento unbro, inte'l film , verzendo ła prima edision de'l Festival de'l Sinema de Roma. Inte'l 2007 ła ze na fasinante fizioterapeuta che ła ghe fa pèrder ła testa a'l parsonazo intarpetà da Riccardo Scamarcio in , primo epizodio de'l film de Giovanni Veronesi. El rezista franseze Alain Corneau ła vołe invese bionda inte'l film noir , dove ła resita a'l fianco de Daniel Auteuil.